ເວເນຊູເອລາ ຈັບກຸມ ນັກບິນສະຫະລັດ ໃນຂໍ້ຫາ ທຳການສອດແນມ
ປະທານາທິບໍດີ ມາດູໂຣ ກ່າວວ່າ ນັກບິນອາເມຣິກັນ ທີ່ຖືກຈັບກຸມ ມີເອກະສານທຸກຢ່າງ ແຕ່ສະຖານທູດສະຫະລັດ ບໍ່ມີຄວາມເຫັນໃດໆ.
ປະທານາທິບໍດີ Nicolas Maduro ແຫ່ງ Venezuela ກ່າວຕໍ່ ທີ່ຊຸມນຸມແຫ່ງນຶ່ງໃນວັນເສົາວານນີ້ວ່າ ລັດຖະບານຂອງທ່ານ ໄດ້ຈັບນັກບິນສະຫະລັດຄົນນຶ່ງ ໃນຖານທຳການສອດແນມ ທ່ານມາດູໂຣ ກ່າວວ່າ ປະທານາທິບໍດີ ມາດູໂຣ ບໍ່ໄດ້ແຈ້ງລາຍລະອຽດອື່ນໃດໃຫ້ ຊາບ ຮວມ ທັງເລື້ອງທີ່ວ່າ ຊາຍຄົນນີ້ເປັນນັກບິນພານິດ ນັກ ບິນທະຫານ ຫຼືວ່າເປັນນັກບິນສ່ວນໂຕ ທ່ານມາດູໂຣ ຍັງໄດ້ກ່າວຕື່ມວ່າ ມີຄົນອາເມຣິກັນຄົນອື່ນໆຖືກຈັບກຸມເຊັ່ນກັນ ຊຶ່ງທ່ານ ຊີ້ແຈງວ່າ ສະຖານທູດສະຫະລັດ ບໍ່ໄດ້ມີຄວາມເຫັນໃດໆ ກ່ຽວກັບເລື້ອງນີ້ເທື່ອ ໃນວັນເສົາວານນີ້ເຊັ່ນກັນ ເຈົ້າໜ້າທີ່ Veneezuela ໄດ້ປ່ອຍໂຕນັກເຜີຍແຜ່ສາສະໜາສະຫະລັດ 4 ຄົນ ທີ່ໄດ້ຖືກສອບຖາມກ່ຽວກັບການ ສອດແນມ ເວລານີ້ ພວກບຸກຄົນເຫຼົ່າ ນັ້ນ ໄດ້ອອກຈາກປະເທດໄປແລ້ວ ປະທານາທິບໍດີ ມາດູໂຣ ໄດ້ປະກາດເຊັ່ນກັນວ່າ ຕໍ່ໄປນີ້ ພວກນັກທ່ອງທ່ຽວຈາກສະຫະ ລັດ ຈະຕ້ອງມີວີຊ່າ ກ່ອນຈະເດີນທາງໄປຍັງ Venezuela ໄດ້